PATVIRTINTA

Skuodo rajono savivaldybės tarybos

2019 m. kovo 18 d. sprendimu Nr. T10-35/T9-

**SKUODO RAJONO SAVIVALDYBĖS PRIEŠGAISRINĖS TARNYBOS 2018 METŲ VEIKLOS ATASKAITA**

Skuodo rajono savivaldybės priešgaisrinė tarnyba (toliau – Tarnyba) yra savivaldybės biudžetinė įstaiga, gesinanti gaisrus, gelbstinti žmones ir turtą gaisro vietoje, atliekanti pirminius gelbėjimo darbus ekstremalių situacijų židiniuose, propaguojanti priešgaisrinės saugos taisykles rajono bendruomenėje. Tarnyba savo veikloje vadovaujasi Lietuvos Respublikos Konstitucija, įstatymais ir kitais Seimo priimtais teisės aktais, Respublikos Prezidento priimtais dekretais, Vyriausybės nutarimais, Priešgaisrinės apsaugos ir gelbėjimo departamento prie Vidaus reikalų ministerijos įsakymais ir nurodymais, reglamentuojančiais tarnybos veiklą, Rajono savivaldybės tarybos sprendimais ir Administracijos direktoriaus įsakymais.

Tarnyba finansuojama iš valstybės biudžeto pagal patvirtintas sąmatas. Ji gali turėti pajamų už teikiamas paslaugas, kurių sudarymo ir vykdymo tvarką nustato Savivaldybės taryba, bei nebiudžetinių lėšų.

Tarnyba yra juridinis asmuo, turintis savo antspaudą su Tarnybos pavadinimu, atsiskaitomąją sąskaitą banke, firminius blankus ir atributiką. Tarnybos finansinės ir ūkinės veiklos kontrolę atlieka Savivaldybės administracijos centralizuota vidaus audito tarnyba. Tarnybos nuostatus tvirtina, keičia ir papildo rajono Savivaldybės taryba.

Bendrasis pagalbos centras (112) nustato pajėgų iškvietimo, sutelkimo bei sąveikos tvarką likviduojant ekstremalias situacijas rajone.

Tarnybos steigėjas yra Skuodo rajono savivaldybės taryba.

Tarnybos buveinė – Vilniaus g. 13, 98112 Skuodas, tel. (8 440) 73 984.

Tarnybą sudaro 4 ugniagesių komandos:

1. Barstyčių ugniagesių komanda;

2. Ylakių ugniagesių komanda;

3. Lenkimų ugniagesių komanda;

4. Mosėdžio ugniagesių komanda.

Nuo 2016-05-01 Tarnybai vadovauja Mindaugas Jazbutis (išsilavinimas – aukštasis).

2018–2021 m. strateginio veiklos plano 5 programos pirmo tikslo trečio uždavinio 5.3.1.1 priemonė ,,Skuodo rajono savivaldybės priešgaisrinės veiklos užtikrinimas“.

1 lentelė. Informacija apie paslaugas ir paslaugų gavėjus

|  |  |  |
| --- | --- | --- |
| Kriterijai[[1]](#footnote-1) | 2018 m. | Komentarai[[2]](#footnote-2) |
| Skuodo rajono savivaldybės priešgaisrinė tarnyba | | |
| Gauta iškvietimų | **97** |  |
| Užgesinta gaisrų | **60** |  |
| Atlikta gelbėjimo darbų | **37** |  |
| Savanorių ugniagesių skaičius | **48** |  |
| Pretendentai į savanorius ugniagesius | **5** |  |
| Įgyvendintų prevencinės veiklos priemonių skaičius | **14** |  |
| Į prevencinę veiklą įtrauktų gyventojų skaičius | **360** |  |

Pastabos, paaiškinimai ir pasiūlymai

2 lentelė. Informacija apie darbuotojų skaičių ir jų darbo užmokestį

|  |  |  |  |  |  |
| --- | --- | --- | --- | --- | --- |
| Rodikliai | Etatų skaičius | Pareiginės algos koef. | Priedai, priemokos, proc. | Priskaičiuota suma, Eur per mėn. | Komentarai |
| Darbuotojai pagal pareigybes ir finansavimo šaltinius |  |  |  |  |  |
| *Savivaldybės biudžeto lėšos* |  |  |  |  |  |
| *Viršininkas* | 1 | 7,26  8,26 | 1 mėn. 30 proc.  11 mėn. | 961,95  1094,45 |  |
| *Skyrininkas* | 3  1 | 3,8  3,9 | 12mėn. 5 proc.    12 mėn. 5 proc. | 503,50  516,75 |  |
| *Ugniagesys gelbėtojas* | 3  2  17 | 3,15  3,15  3,2 | 12mėn. 5 proc.  12mėn. 5 proc. | 417,37  417,37  424,00 |  |
| *Pajamos už paslaugas* |  |  |  |  |  |
| *................* |  |  |  |  |  |
| *Kitos lėšos (nurodyti, kokios lėšos)* |  |  |  |  |  |
| *................* |  |  |  |  |  |
| Etatų skaičius,  iš viso | 38 | x | x |  |  |

Pastabos ir pasiūlymai

Norint užpildyti laisvus etatus, reikia papildomų lėšų. Įsteigtai Lenkimų ugniagesių komandai nėra skirtas finansavimas.

3 lentelė. Informacija apie darbuotojų kvalifikaciją

|  |  |  |  |
| --- | --- | --- | --- |
| Kvalifikacinės kategorijos | Darbuotojų skaičius | | Komentarai |
| Iš viso | Suteikta kvalifikacija  2018 m. |
| Vadybinės kategorijos |  |  |  |
| *I* |  |  |  |
| *II* |  |  |  |
| *III* |  |  |  |
| Kitos kvalifikacinės kategorijos *(nurodyti konkrečiai)* |  |  |  |
| *Ugniagesio gelbėtojo kvalifikacijos pažymėjimas* | *26* | 2 |  |
| *........................* |  |  |  |

Pastabos ir pasiūlymai

Visi darbuotojai turi išsilaikę ugniagesio gelbėtojo kvalifikacijos pažymėjimus.

7 lentelė. Informacija apie atliktą patalpų ir inventoriaus remontą

|  |  |  |  |
| --- | --- | --- | --- |
| Remontuota patalpa, inventorius | Remonto darbų aprašymas | Išlaidos, tūkst. Eur | Finansavimo šaltinis |
| Barstyčių UK | Gaisrinio automobilio remontas:  Stabdžių kranas, komutatorius, užvedimo ritė, bekontaktis paskirstytojas.  Rašomasis stalas.  Nupirktas naujas gaisrinis švirkštas. | 165,80  52,13  99,50 | VB  VB  VB |
| Ylakių UK | Padarytas pilnas kapitalinis remontas iš vidaus:  pravestas naujas nuo įvado vandentiekis, kanalizacija, pakeista visa šildymo sistema, naujas vamzdynas, nauji radiatoriai, naujai renovuota katilinė.  Visame pastate sudėti nauji plastikiniai langai, padarytas pirmo ir antro aukšto pilnas kapitalinis šiuolaikiškas remontas.  Nupirktas televizorius, du rašomieji stalai, dvi spintelės.  Naujai perdažytas gaisrinio automobilio garažas. | 1377,19  4456,12  375,98  112,00 | VB  VB  VB  VB |
| Lenkimų UK | Gaisrinio automobilio remontas: vandens talpyklos kapitalinis remontas, važiuoklės remontas.  Pagerintos buities sąlygos: nupirktas televizorius, rašomasis stalas, įrengta vėdinimo sistema. | 640,00  322,11 | VB  VB |
| Mosėdžio UK | Gaisrinio automobilio remontas: pakeisti priekiniai amortizatoriai, priekinės lingės, stabilizatoriui galinės įvorės.  Nupirktas naujas gaisrinis švirkštas. | 857,90  99,50 | VB  VB |

Pastabos ir pasiūlymai

Būtina renovuoti Barstyčių gaisrines patalpas ir jų vandentiekio, šilumos bei kanalizacijos sistemas.

**Informacija apie įgyvendintas prevencines programas**

2018 m. įgyvendinta 14 prevencinių veiklos priemonių: dalyvauta susitikimuose su visų rajono seniūnijų gyventojais, mokyklose pravestos pratybos, mokymai. Dalyvauta pratybose: Aleksandrijos pagrindinėje mokykloje, Barstyčių pagrindinėje mokykloje, Mosėdžio gimnazijoje. Kartu su Skuodo PGT darbuotojais suorganizuotos sportinės varžybos moksleiviams Aleksandrijos pagrindinėje mokykloje, Mosėdžio gimnazijoje. Akcijos metu ,,Gyvenkime saugiai“ aplankyti 245 būstai.

8 lentelė. Informacija apie gautus ir panaudotus asignavimus

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Rodikliai | Patvirtintas planas, tūkst. Eur | | | | Patikslintas planas, tūkst. Eur | | | | Panaudota, tūkst. Eur | | | | Komentarai[[3]](#footnote-3) |
| Iš viso | Išlaidoms | *iš jų, DU* | Turtui | Iš viso | Išlaidoms | iš jų, DU | Turtui | Iš viso | Išlaidoms | iš jų, DU | Turtui |
| Savivaldybės biudžeto lėšos |  |  |  |  | 17,3 | 17,3 | 13,7 |  | 17,3 | 17,3 | 13,7 |  |  |
| Mokinio krepšelio lėšos |  |  |  |  |  |  |  |  |  |  |  |  |  |
| Valstybės biudžeto lėšos | 245,8 | 245,8 | 169,8 | 0 | 245,8 | 245,8 | 169,8 | 0 | 245,8 | 245,8 | 169,8 | 0 |  |
| Pajamos už suteiktas paslaugas |  |  |  |  |  |  |  |  |  |  |  |  |  |
| Projektinės veiklos lėšos[[4]](#footnote-4) |  |  |  |  |  |  |  |  |  |  |  |  |  |
| Kitos pajamos  *(2 proc. GPM, gauta labdara ir pan.)* |  |  |  |  |  |  |  |  |  |  |  |  |  |
| **Iš viso** | 245,8 | 245,8 | 169,8 | 0 | 263,1 | 263,1 | 183,5 | 0 | 263,1 | 263,1 | 183,5 | 0 |  |
| Kreditinis įsiskolinimas **2018.12.31, i**š viso, Eur | x | x | *x* | x | x | x | *x* | x | x | **x** | **x** | **x** |  |

Pastabos ir pasiūlymai

Nėra skirta lėšų naujai įsteigtai Lenkimų ugniagesių komandai.

9 lentelė. Išlaidų detalizavimas, 2018 m.

|  |  |  |
| --- | --- | --- |
| Išlaidų pavadinimas | Išlaidų suma, Eur | Komentaras |
| Kitos prekės, iš viso | 8 728,32 |  |
| *iš jų, kanceliarinės prekės* | 183,32 |  |
| *pastato remonto išlaidos* | 6 652,00 |  |
| *apranga* | 1 893,00 |  |
| Komunalinės paslaugos, iš viso | 4 101,55 |  |
| Iš jų: elektra | 994,66 |  |
| šildymas | 2 223,80 | Anglis, malkos |
| vanduo | 284,75 |  |
| ryšiai | 321,40 |  |
| Lemkių ugniagesių komandos elektra, vanduo | 276,94 |  |
| Kitos paslaugos, iš viso | 646,54 |  |
| Iš jų: Gyvybės ir sveikatos draudimas | 797,00 |  |
| Profilaktiniai sveikatos patikrinimai | 97,29 |  |
| Internetinės svetainės metinis mokestis | 29,48 |  |
| Savanoriška veikla | 50,54 |  |
| Ilgalaikio materialiojo turto įsigijimas, iš viso |  |  |
|  |  |  |
|  |  |  |
|  |  |  |

Pastabos ir pasiūlymai

10 lentelė. Išvestiniai rodikliai

|  |  |  |
| --- | --- | --- |
| Rodikliai | 2018 m. | Komentarai |
| Išlaidos, tenkančios 1 rajono gyventojui[[5]](#footnote-5), iš viso, Eur[[6]](#footnote-6) | 13,74 |  |
| *iš jų, savivaldybės biudžeto lėšos* | 0,90 |  |
| *valstybės biudžeto lėšos* | 12,84 |  |
| Darbo užmokesčio fondo pokytis, lyginant su ankstesniais metais, proc. | +15,6 proc. |  |
| Valomas plotas, kv. m1 valytojui | *-* |  |

Pastabos ir pasiūlymai

2018 m. balandžio mėnesį pasibaigus šildymo sezonui Ylakių UK pastate pradėta pastato vidaus renovacija. Vandentiekio ir kanalizacijos vamzdynai buvo labai blogos būklės.

Naujai pravestas vandentiekis, kanalizacija visa šildymo sistema. Pertvarkytas visas šildymo mazgas. Visame pastate pakeisti nauji šildymo radiatoriai.

Dedant plastikinius langus pastebėta, kad pastato sienos labai prastos būklės, kiauros, buvo rasta priežastis, kodėl dideli pastato šildymo kaštai.

Pradėtas antro aukšto remontas: apšiltintos sienos, lubos, sudėtos naujos grindys, padaryta šiuolaikiška vidaus apdaila. Buvo nupirkti nauji baldai: lovos, spintelės, rašomieji stalai, naujas televizorius. Rudenį pabaigus remontą pastebėta, kad nešiltintas pirmas aukštas neduoda norimo šilumos taupymo efekto. Priimtas sprendimas visiškai apšiltinti ir sutvarkyti pirmo aukšto gyvenamas patalpas, kas ir buvo padaryta.

Tarnybai nupirkti 3 komplektai naujų kovinių sertifikuotų rūbų, 2 poros ugniagesių guminių batų bei dviem, naujai priimtiems darbuotojams, darbiniai drabužiai.

Mosėdžio UK gaisrinis automobilis buvo ruošiamas techninei apžiūrai. Buvo pakeistos priekinės lingės, priekiniai amortizatoriai, stabilizatoriui galinės įvorės. Įsigytas naujas kompaktinis švirkštas gaisrų gesinimui.

Barstyčių UK gaisriniam automobiliui ZIL-131 buvo keičiamas stabdžių kranas, komutatorius, užvedimo ritė, bekontaktis paskirstytojas. Nupirktas naujas rašomasis stalas. Įsigytas naujas kompaktinis švirkštas gaisrų gesinimui.

Lenkimų UK gaisrinio automobilio vandens talpykla yra metalinė. Metalas paveiktas korozijos, prasidėjo vandens nutekėjimas iš talpyklos. Šiuolaikiškos talpyklos gaminamos plastikinės, norint nupirkti reikia užsakyti, kad pagamintų pagal užsakymą. Norint pakeisti, reikia nukelti visą gaisrinio automobilio antstatą, tokių galimybių savo jėgomis pakeisti nebuvo, todėl priimtas sprendimas sutvarkyti seną esamą vandens talpyklą, kas ir buvo padaryta.

Reikalinga įsigyti Barstyčių ugniagesių komandai geresnį, patikimesnį, vakarietišką gaisrinį automobilį, nes gaisrinio automobilio „ZIL-131“ labai dideli kuro kaštai. Ugniagesių apsauginiai gelbėjimo drabužiai yra nusidėvėję ir pasenę.

100 proc. visų komandų darbuotojai išlaikė fizinio parengtumo reikalavimus.

**ĮSTAIGOS VADOVO IŠVADOS, PASTABOS, PASIŪLYMAI**

1. Skuodo rajono savivaldybės priešgaisrinei tarnybai priešgaisrinės saugos funkcijoms atlikti lėšas skiria Priešgaisrinės apsaugos ir gelbėjimo departamentas prie LR vidaus reikalų ministerijos. Finansuojamos yra tik trys ugniagesių komandos, kurios veiklą vykdė iki biudžetinės įstaigos – Skuodo rajono savivaldybės priešgaisrinės tarnybos įsteigimo. Nuo 2016-05-01 įsteigtai Lenkimų ugniagesių komandai finansavimas nėra skiriamas. Vadovaujantis Priešgaisrinės saugos užtikrinimo standartu SPT budinčioje pamainoje privalo būti 2 ugniagesiai. Todėl minimaliai reikalinga priimti papildomai 6 ugniagesius gelbėtojus, kad būtų vykdomas LR Vyriausybės 2013 m. balandžio 17 d. nutarimas Nr. 354 ,,Dėl priešgaisrinės saugos užtikrinimo standarto patvirtinimo“.

Atsižvelgiant į nurodytas aplinkybes, prašau skirti papildomų lėšų 2019 metams Skuodo rajono savivaldybės priešgaisrinei tarnybai, Lenkimų ugniagesių komandos išlaikymui – 60 000 eurų.

2. Trūksta lėšų ugniagesių darbo sąlygų gerinimui, aprangos, inventoriaus ir naujesnių gaisrinių mašinų įsigijimui, pastatų renovacijai. Skiriamų lėšų iš PAGD 95 proc. nueina darbo užmokesčiui sumokėti, likusių 5 proc. nepakanka tinkamai Tarnybos veiklai užtikrinti.

3. Įvedus eurą neadekvačiai pakilo ne tik paslaugų kainos, bet ir prekių. Norint nupirkti gerą, kokybišką įrangą už numatytus iki 500 eurų iš tarnybos lėšų, nėra galimybių; pvz.: nešiojamo vandens siurblio, elektros generatoriaus, racijos ir t. t. Prieš metus kreipiausi į PAGD dėl susiklosčiusios situacijos, buvo žadama kreiptis į LR Vyriausybę dėl nutarimo pakeitimo, bet tai ir liko tik pažadai.

\_\_\_\_\_\_\_\_\_\_\_\_\_\_\_\_\_\_

Živilė Sendrauskienė, (8 440) 45 570

1. Konkreti įstaiga eilutes su jai neaktualia informacija gali ištrinti. [↑](#footnote-ref-1)
2. Išsamiai pakomentuojami pokyčiai. [↑](#footnote-ref-2)
3. Paaiškinti, kodėl tikslintas pajamų planas, kodėl ne visos lėšos panaudotos ir pan. [↑](#footnote-ref-3)
4. Pateikiama informacija apie visų finansavimo šaltinių (savivaldybės biudžeto, valstybės biudžeto, tarptautinių fondų ir pan.) lėšomis finansuotus projektus. [↑](#footnote-ref-4)
5. Skaičiuojant laikytis nuostatos, kad vidutinis metinis gyventojų skaičius 2018 m. gruodžio 31d. buvo 19 145gyventojų. [↑](#footnote-ref-5)
6. Privaloma užpildyti visoms įstaigoms. [↑](#footnote-ref-6)